# RASEINIŲ RAJONO SAVIVALDYBĖS ADMINISTRACIJOS

VIETINIO ŪKIO IR TURTO VALDYMO SKYRIUS

AIŠKINAMASIS RAŠTAS

**DĖL TARYBOS SPRENDIMO „DĖL ILGALAIKIO NEKILNOJAMOJO TURTO ĮSIGIJIMO RAJONO SAVIVALDYBĖS NUOSAVYBĖN“ PROJEKTO**

2020 m. vasario 20 d.

Raseiniai

|  |
| --- |
| ***1. Parengto projekto tikslai ir uždaviniai.*** |
| Pagrindinis šio tarybos sprendimo projekto tikslas ir uždavinys padidinti socialinio būsto fondą, nuperkant dviejų kambarių socialinį būstą, adresu: (duomenys neskelbiami), kuris bus išnuomotas eilės tvarka šeimai, laukiančiai socialinio būsto ir nuperkant trijų kambarių, pritaikytą neįgaliajam, socialinį būstą, adresu: (duomenys neskelbiami), kuris bus išnuomotas eilės tvarka šeimai, laukiančiai socialinio būsto, pritaikyto neįgaliajam. Pirkimas atliktas vadovaujantis 2020 m. vasario 10 d. Raseinių rajono administracijos direktoriaus įsakymu Nr. A1-147 „Dėl socialinio būsto pirkimo skelbiamų derybų būdu dokumentų ir socialinio pagrindimo patvirtinimo“ patvirtinta tvarka (toliau – Dokumentai).  2020 m. kovo 10 d. komisijos nariai apžiūrėjo parduodamas gyvenamas patalpas, kad galėtų įvertinti ir apskaičiuoti ekonominį naudingumą. Komisija įvertino siūlomas patalpas ir joms nustatė kokybę vertinimo balus.  Komisijos sekretorė Jolita Pamedytytė - Jovarauskienė apskaičiavo ir pateikė komisijos nariams gyvenamosioms patalpoms ekonominį naudingumą:   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | Eil. Nr. | Pareiškėjas | Parduodamų patalpų adresas | Pirkimo dalis | Gyvenamosios patalpos pavadinimas | Aukštas | Kambarių skaičius | Bendras plotas, kv.m | Reikalaujami dokumentai pateikti (+), nepateikti (-) | Kaina, Eur | 1 kv. m. kaina, Eur | Kokybės balas, Kp | | 1. | L.P | Raseinių miestas | 3.1.1.1 | butas | 4 | 1 | 26,97 | + | 10 000 | 370,78 | - | | 2. | I.E | Raseinių miestas | 3.1.1.3 | butas | 5 | 2 | 47,98 | + | 26 000 | 541,89 | 60 | | 3. | A.B | Ariogalos miestas | 3.1.2.1 | butas | 2 | 3 | 64,34 | + | 35 000 | 543,99 | 43 |   Komisija L.P atmetė siūlymą pirkti gyvenamąsias patalpas, kadangi apžiūros metu paaiškėjo, jog pilietės pateiktas siūlymas parduoti gyvenamąsias patalpas, esančias Raseinių mieste, turi bendro naudojimo patalpas (virtuvė, tualetas, koridorius). Vadovaujantis socialinio būsto pirkimo skelbiamų derybų būdu dokumentų ir socialinio pagrindimo, patvirtinto 2020-02-10 Raseinių rajono savivaldybės administracijos direktoriaus įsakymu Nr. A1-147 „Dėl socialinio būsto pirkimo skelbiamų derybų būdu dokumentų ir socialinio pagrindimo patvirtinimo“, 4.3.1 papunkčiu būstai neperkami su bendro naudojimo patalpomis.  Komisijos nariai pritarė pateiktam vertinimui ir nustatytiems ekonominio naudingumo balams.  2020 m. kovo 17 d. įvyko derybos dėl parduodamų gyvenamųjų patalpų, esančių (duomenys neskelbiami) ir (duomenys neskelbiami), kainos, kurių metu galutinė kaina nustatyta gyvenamųjų patalpų, esančių (duomenys neskelbiami) 22 000 Eur ir gyvenamųjų patalpų, esančių (duomenys neskelbiami) 29 000 Eur. 2020 m. balandžio 9 d. komisijos pirmininkas pristatė pagal įvykdytų 2020 m. kovo 17 d. derybų rezultatus perskaičiuotą gyvenamųjų patalpų ekonominį naudingumą:   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Eil. Nr. | Pareiškėjas | Parduodamų patalpų adresas | Pirkimo dalis | Gyvenamosios patalpos pavadinimas | Bendras plotas, kv.m | Kaina, Eur | 1 kv. m. kaina, Eur | Kokybės balas, Kp | Pasiūlymo ekonominis naudingumas, Ep | | 1. | I. E | Raseinių miestas | 3.1.1.3 | butas | 47,98 | 22 000 | 458,52 | 60 | **100** | | 2. | A. B | Ariogalos miestas | 3.1.2.1 | butas | 64,34 | 29 000 | 450,73 | 43 | **100** | |
| Atsižvelgiant į derybų rezultatus ir ekonominį naudingumą bei bendru komisijos sprendimu, nuspręsta teikti tarybai sprendimo projektą dėl būstų, esančių (duomenys neskelbiami) ir (duomenys neskelbiami), įsigijimo rajono Savivaldybės nuosavybėn. |
| ***2. Kokių pozityvių rezultatų laukiama.*** |
| Bus padidintas socialinio būsto fondas ir iš dalies įgyvendintas iš Europos Sąjungos struktūrinių fondų lėšų bendrai finansuojamas projektas Nr. 08.1.2-CPVA-R-408-21-0004 „Socialinio būsto plėtra Raseinių rajono savivaldybėje“ ir nupirkti būstai bus išnuomotas šeimoms, laukiančioms socialinio būsto eilėje. |
| ***3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų pasekmių nenumatoma. |
| ***4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Sprendimo projekto antikorupcinis vertinimas nereikalingas. |
| ***5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Projektas suderintas su Teisės, personalo ir civilinės metrikacijos skyriumi, kalbos tvarkytoju, Strateginio planavimo ir projektų valdymo skyriumi, administracijos direktoriumi. Būstai, esantys (duomenys neskelbiami) ir (duomenys neskelbiami), bus perkami iš Europos Sąjungos struktūrinių fondų lėšų bendrai finansuojamo projekto Nr. 08.1.2-CPVA-R-408-21-0004 „Socialinio būsto plėtra Raseinių rajono savivaldybėje“ sutartyje numatytų lėšų ir Raseinių rajono savivaldybės strateginio veiklos plano Komunalinio ūkio objektų priežiūros bei remonto darbų programos Nr. 10 03.02.26 priemonei „Socialinio būsto plėtra Raseinių rajono savivaldybėje“. Centrinė projektų valdymo agentūra informavo, kad tinkamos finansuoti lėšos pagal projektą yra konkretaus būsto turto vertintojo ataskaitoje nurodyta suma arba po derybų nustatyta galutinė kaina, jei ji mažesnė, nei turto vertintojo ataskaitoje nurodyta suma, ir nuo šios sumos bus mokama 85 proc. ES lėšų ((duomenys neskelbiami) – 18 700 Eur ir 15 proc. ((duomenys neskelbiami) – 3 300 Eur privalomas savivaldybės prisidėjimas ir 85 proc. ES lėšų ((duomenys neskelbiami) – 24 650 Eur ir 15 proc. ((duomenys neskelbiami) – 4 350 Eur privalomas savivaldybės prisidėjimas. Turto vertintojo viršytą nurodytą ataskaitoje sumą ((duomenys neskelbiami) – 0 Eur) ir ((duomenys neskelbiami) – 0 Eur) privalo finansuoti savivaldybė. |
| ***6. Numatomo teisinio reguliavimo poveikio vertinimas (norminio pobūdžio teisės aktams).*** |
| Parengtas teisės aktas neprieštarauja norminio pobūdžio teisės aktams. |
| ***7. Projekto autorius ar autorių grupė.*** |
| Jolita Pamedytytė - Jovarauskienė, Vietinio ūkio ir turto valdymo skyriaus vyresn. specialistė. |

**Vietinio ūkio ir turto valdymo Jolita Pamedytytė - Jovarauskienė**

**skyriaus vyresn. specialistė**

(Autorius, pareigos) (parašas) (vardas, pavardė)